У Призрену, 1915. године Радивоје изненада умире од тифуса, који је тада харао Србијом. Јелица је тада била у петом месецу трудноће када је иза српске војске у повлачењу, на Косову стигао бугарски окупатор. Успела је некако да се пробије до Крушевца, где су јој живеле мајка и три сестре. Наредне, 1916. године, Јелица је у Крушевцу родила ћерку Радмилу. (Радмила је пре Другог светског рата завршила Трговачку академију и била службеник Осигуравајећег завода. Умрла је у Београду 1972. године, оставивши иза себе једну ћерку и унучиће. Имала је и сина, који је умро као трогодишњи дечак.) Млади потпоручник Боривоје – Бора Бранковић и тек свршени војни питомац је погинуо у Церској бици августа 1914., током борби на Црним барама. Сахрањен је на Глоговцу. Јелица је тада остала без рођеног брата, а потпоручник Дража без класног друга и најбољег пријатеља.